Air France Flight 4590

Air France Flight 4590 (AF4590/AFR4590) var en chartret Concorde-flyvning som ble operert av Air France mellom Charles de Gaulle internasjonale lufthavn utenfor Paris og John F. Kennedy internasjonale lufthavn i New York. Den 25. juli 2000 tok flyet, F-BTSC, fyr og styrtet halvannet minutt etter avgang inn i et hotell i Gonesse i Frankrike, seks kilometer sørvest for Charles de Gaulle internasjonale lufthavn. Alle de 100 passasjerene og mannskapet på ni om bord omkom i ulykken. På bakken ble fire mennesker drept og én kritisk skadet. 

Flyvningen var chartret av det tyske reiseselskapet Peter Deilmann Cruises i Neustadt nord for Hamburg. Passasjerene om bord på flyet var på vei til New York, hvor de skulle stige om bord på cruiseskipet MS «Deutschland» for å legge ut på en 16 dagers seilas til Manta i Ecuador, via Bahamas og Cuba."'Black boxes' recovered at Concorde crash site." CNN.  2000. Besøkt  2009. Dette var den eneste dødsulykken i løpet av Concordes 27 år lange operative historie. 

Den endelige havarirapporten konkluderte med at årsaken til den fatale brannen på Concorde var en rundt 43 cm lang metallgjenstand som hadde falt av på rullebanen av et foregående McDonnell Douglas DC-10 tilhørende Continental Airlines.Seksjon 1.16.6.4 "Examination of the Wear Strip" (side 107). Metallgjenstanden punkterte et eller flere av hjulene på Concordes venstre side ved takeoff, og et stort fragment fra de punkterte hjulene traff deretter undersiden av flyvingen i en beregnet hastighet på 140 m/s (504 km/t).Seksjon 1.16.7.2.1.4 "Possible Energy Sources " (side 115). Det kraftige sammenstøtet sendte ut en trykkbølge som fikk drivstofftank nr. 5 til å sprekke på det svakeste punktet, rett over de bakre landingshjulene. Drivstoff som strømmet ut fra bunnen av vingen, ble mest sannsynlig antent av en elektrisk gnist i hjulbrønnen eller ved kontakt med ødelagte elektriske kabler. 

 Omkomne 
Alle passasjerer og hele besetningen omkom i hendelsen, samt fire på bakken. 
 I flyet 
NasjonalitetPassasjererBesetningTotalt96197088202101101Totalt1009109

 På bakken 
Fire ansatte ved hotellet ble drept i hendelsen.
NasjonalitetTotalt211Totalt4

 Referanser 

 BEA 


Kategori:Flyulykker i 2000
Kategori:Flyulykker i Frankrike
Kategori:2000 i Frankrike
Kategori:Ulykker og hendelser med Aérospatiale-BAC Concorde
Kategori:Ulykker og hendelser med McDonnell Douglas DC-10